ORTOPEDSKA BOLNIŠNICA VALDOLTRA,

Jadranska c. 31, 6280 Ankaran,

ki jo zastopa direktor Radoslav Marčan, dr. med., spec. ortoped

podračun EZR: 01100-6030277312 UJP-Urad Koper

ID za DDV: SI30348145

matična številka: 5053765

(v nadaljevanju: naročnik)

in

Podjetje:

Naslov:

ki jo zastopa

transakcijski račun:

ID za DDV:

matična številka:

(v nadaljevanju: dobavitelj)

 Sklepata naslednjo

POGODBO O DOBAVI NAMIZNIH RAČUNALNIKOV

I. PREDMET POGODBE

1. člen

(Predmet pogodbe)

Predmet te pogodbe je dobava 42 kom namiznih računalnikov (v nadaljevanju oprema) na podlagi javnega naročila male vrednosti št. \_\_\_\_\_\_\_\_, objavljeno na Portalu javnih naročil št. \_\_\_\_\_\_\_\_\_, dne \_\_\_\_\_\_\_\_\_\_, v skladu z dokumentacijo v zvezi z oddajo javnega naročila naročnika (razpisna dokumentacija) in po ponudbi dobavitelja št. \_\_\_\_\_\_\_\_\_\_ z dne \_\_\_\_\_\_\_\_\_, ki sta sestavna dela te pogodbe.

Specifikacija predmeta pogodbe, to je opis, vrsta, lastnosti, kakovost in druge zahteve so opredeljene v prilogi št. …. te pogodbe (Specifikacija opreme).

II. POGODBENA CENA

1. člen

(pogodbena cena)

Pogodbena cena znaša:

|  |  |  |  |  |  |
| --- | --- | --- | --- | --- | --- |
|   | KOLIČINA | EM | CENA/EM BREZ DDV | CENA /EM Z DDV | SKUPNA VREDNOST BREZ DDV |
| RAČUNALNIK NAMIZNI | 42 | KOM |   |   |   |
|  |  |  | VREDNOST DDV |   |
|  |  |  | SKUPNA VREDNOST Z DDV |   |

Pogodbena cena vključuje vrednost opreme in vse stroške povezane z dobavo opreme.

Pogodbena cena je fiksna. Naročnik dodatnih stroškov, ki niso zajeti v pogodbenih cenah, naknadno ne bo priznaval.

III. OBRAČUN IN PLAČILO/PLAČILNI POGOJI

1. člen

Dobavitelj bo izstavil e-račun za dobavljeno opremo na podlagi podpisane dobavnice v roku 8 dni od datuma obojestransko podpisanega primopredajnega zapisnika v skladu z 8. členom te pogodbe.

Naročnik bo ceno za dobavljeno opremo plačal na transakcijski račun dobavitelja naveden v preambuli te pogodbe v štirih enakih obrokih, in sicer prvi obrok v roku do 60 dni od prejema pravilno izstavljenega e-računa, ostale tri obroke pa na vsake dva meseca.

V primeru reklamacije e-računa se plačilo zadrži do odprave reklamacije. Naročnik je račun upravičen reklamirati v roku 8 dni šteto od dneva prejema e-računa.

IV. OBVEZNOSTI DOBAVITELJA

1. člen

Dobavitelj se zavezuje, da bo:

* pogodbeno opremo dobavil naročniku v času in prostoru, ki sta dogovorjena v tej pogodbi,
* naročnika opozoril na morebitne ovire pri dobavi opreme in ščitil njegove interese,
* pogodbeno opremo izročil naročniku v brezhibnem stanju, prosto vseh bremen,
* naročniku izročil garancijski list, tehnično dokumentacijo.

V. OBVEZNOSTI NAROČNIKA

1. člen

Naročnik se zavezuje, da bo:

* v pogodbenem roku plačal dostavljeno opremo po podpisanem primopredajnem zapisniku in dobavnici.
* sodeloval z dobaviteljem s ciljem, da se dobava po tej pogodbi izvrši pravočasno in kvalitetno
* pravočasno obvestil dobavitelja o vseh spremembah in novo nastalih situacijah, ki bi lahko imele vpliv na izvršitev dobave po tej pogodbi

VI. ROK IN KRAJ DOBAVE

1. člen

Dobavitelj se zavezuje dobaviti 42 kom opreme v roku 20 dni od sklenitve pogodbe, in sicer v obsegu, kakovosti, roku in na način, kot je določeno v tej pogodbi in izhaja iz razpisne dokumentacije ter ponudbe dobavitelja iz 1. člena te pogodbe.

1. člen

Dobavitelj mora pogodbeno opremo dostaviti na svoje stroške (zavarovanje, prevoz idr.) na sedež naročnika, Ortopedska bolnišnica Valdoltra, Jadranska cesta 31, Ankaran – FCO skladišče.

VIII. PREGLED IN PREVZEM BLAGA

1. člen

(prevzem opreme)

Količinski prevzem dobavljene opreme potrdi naročnik s podpisom dobavnice. Prevzem se potrjuje s primopredajnim zapisnikom. Kakovostni prevzem pa se opravi v uzančnih rokih.

Primopredaja pogodbene opreme, oziroma podpisana primopredajni zapisnik in dobavnica sta pogoj za izdajo e-računa.

IX. JAMSTVA DOBAVITELJA

1. člen

Dobavitelj naročniku jamči:

* da je pogodbena oprema nova,
* da deluje brezhibno in nima stvarnih napak,
* da nima pravnih napak,
* da popolnoma ustreza vsem tehničnim opisom, karakteristikam in specifikacijam, ki so bile zahtevane v okviru razpisne dokumentacije naročnika oz. navedene v ponudbi dobavitelja iz. 1. člena te pogodbe.

X. GARANCIJE

1. člen

(garancija)

Garancijski rok za dobavljeno opremo je 36 mesecev na lokaciji naročnika (ON-SITE).

Garancijski roki pričnejo teči z dnem uspešne primopredaje le-te na podlagi primopredajnega zapisnika, ki ga podpišeta pooblaščena predstavnika pogodbenih strank v skladu z 8. členom te pogodbe.

XI. POGODBENA KAZEN

1. člen

(pogodbena kazen)

Dobavitelje je v primeru zamude dobave opreme, ki ni posledica višje sile ali razlogov na strani naročnika, dolžan plačati naročniku pogodbeno kazen v višini 0,5% pogodbene vrednosti za vsak dan zamude vendar največ 10% pogodbene vrednosti. Pogodbena kazen se obračuna pri plačilu pogodbene cene.

Pogodbeni stranki soglašata, da naročnik ni dolžan sporočiti dobavitelju, da si pridržuje pravico do pogodbene kazni, če je prevzel opremo potem, ko je prodajalec z njeno dobavo zamujal. V primeru, da dobavitelj zamuja pri dobavi več kot 20 dni, lahko naročnik zahteva od dobavitelja povrnitev vse škode, ki mu jo je z zamudo povzročil. Naročnik lahko v tem primeru tudi razdre pogodbo.

XII. FINANČNA ZAVAROVANJA

1. člen

(vrste finančnih zavarovanj)

Dobavitelj je dolžan predložiti naslednja finančna zavarovanja:

* menico in menično izjavo s pooblastilom za njeno izpolnitev za dobro izvedbo pogodbenih obveznosti v višini 10 % (deset odstotkov) pogodbene cene z DDV, kot pogoj za veljavnost pogodbe, najkasneje v 10. dneh od sklenitve pogodbe, z veljavnostjo garancije 30 dni po podpisu primopredajnega zapisnika iz 8. člena te pogodbe.

XIII. SODELOVANJE S PODIZVAJALCI

1. člen

(sodelovanje s podizvajalci)

Podpisnika pogodbe soglašata, da bo dobavitelj izpolnil predmet te pogodbe, z naslednjimi podizvajalci:

1. podizvajalec

 naziv:…………………………………………………………………………………

 polni naslov: …………………………………………………………………………

 matična številka: …………………………………………………………………….

 davčna številka: ………………………………………………………………………...

 TRR: ……………………………………………………………………………………

za dobavo blaga: ………………………………………………………………………...

predmet: …………………………………………………………………………………

količina: ………………………………………………………………………………….

vrednost blaga: ……………………………………………………………………….….

kraj dobave blaga: ……………………………………………………………………….

rok dobave blaga: ………………………………………………………………………..

2. podizvajalec (za drugega in vse ostale podizvajalce se vpišejo isti podatki kot za prvega podizvajalca)

Dobavitelj, ki izvaja javno naročilo z enim ali več podizvajalci, s podpisom te pogodbe in na podlagi s strani dobavitelja potrjenega računa podizvajalca, pooblašča naročnika,da neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Dobavitelj bo svojemu računu priložil račun podizvajalca, ki ga je predhodno potrdil.

XIV. PROTIKORUPCIJSKA KLAVZULA

1. člen

(protikorupcijska klavzula)

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe, kdo v imenu ali na račun pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem dogovorjenih obveznosti ali za drugo ravnanje ali opustitev, s katerim je naročniku, ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika ali organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

XV. OPROSTITEV ODGOVORNOSTI

1. člen

(izredne okoliščine)

Prekoračitev pogodbenih rokov opravičujejo naslednje izredne okoliščine:

- višja sila,

- ukrepi državnih organov ali organov lokalne skupnosti, ki bi zadevali izpolnitev pogodbenih obveznosti,

- ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta stranki pogodbe okoliščine sproti obravnavali in časovno ovrednotili ter določili ustrezen novi rok za izvedbo svojih obveznosti.

1. člen

(višja sila)

Naročnik in dobavitelj delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vojna, ogenj, naravne katastrofe, železniške nesreče, ipd.

Pomanjkanje delovne sile in pomanjkanje materiala ali opreme ne velja za višjo silo.

Stranka pogodbe, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko, pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko.

XVI. KONTAKTNE OSEBE IN SKRBNIK POGODBE

1. člen

(kontaktne osebe)

Pogodbenici za dobavo in prevzem opreme po tej pogodbi določita kontaktne osebe:

Kontaktna oseba naročnika in tel št.: Denis Felda

tel. št. 05 6696 179

e-pošta: denis.felda@ob-valdoltra.si

faks št.: 05 6526 701

kontaktna oseba dobavitelja:

tel št.:

e-pošta:

faks št.:

Pogodbenici za izvajanje vzdrževanja opreme po tej pogodbi določita kontaktne osebe:

kontaktne osebe in tel. št. naročnika za vzdrževanje opreme so: Denis Felda

tel. št. 05 6696 179

e-pošta: denis.felda@ob-valdoltra.si

faks št.: 05 6526 701

kontaktne osebe dobavitelja oziroma serviserji:

tel št.:

e-pošta:

faks št.:

Kontaktne osebe bodo ves čas trajanja pogodbe medsebojno sodelovale.

1. člen

(skrbnik pogodbe)

Skrbnik pogodbe s strani naročnika je Nataša Zerbo.

XVII. KONČNE DOLOČBE

1. člen

(uporaba predpisov)

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in Zakona o javnem naročanju (ZJN-3), oziroma drugih predpisov, ki urejajo javna naročila v Republiki Sloveniji.

1. člen

(reševanje sporov)

Morebitne spore iz pogodbe, bosta podpisnika pogodbe najprej skušala rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

1. člen

 (veljavnost pogodbe)

Ta pogodba začne veljati z dnem, ko jo podpišeta obe pogodbeni stranki in traja za čas garancijskega roka opreme iz 10. člena te pogodbe.

1. člen

(spremembe pogodbe)

Spremembe pogodbe so dopustne pod pogoji iz 95. člena ZJN-3 in so veljavne le, če so sklenjene v pisni obliki.

1. člen

(odstop od pogodbe)

Naročnik lahko odstopi od pogodbe, če dobavitelj ne izpolnjuje svojih obveznosti iz pogodbe, zlasti  če:

* ne dobavi naročene opreme v pogodbenem roku,
* ne upošteva upravičenih pripomb naročnika glede napak oziroma pomanjkljivosti dobavljene opreme oziroma jih ne odpravi,
* drugače grobo krši določila pogodbe,
* dobavitelj ne izpolnjuje pogodbenih obveznosti v skladu z veljavno Uredbo o zelenem javnem naročanju. (naročnik v tem primeru ni odgovoren za povrnitev stroškov oziroma škode, ki bi jo dobavitelj zaradi tega utrpel).

Dobavitelj lahko odstopi od pogodbe, če naročnik ne izpolnjuje svojih obveznosti iz pogodbe, zlasti če ne plača računa v dogovorjenem roku.

V primerih iz prvega in drugega odstavka tega člena pogodbe lahko pogodbi zvesta pogodbena stranka odstopi od pogodbe po predhodnem pisnem opominu drugi pogodbeni stranki  na izpolnjevanje njegovih obveznosti. Šteje se, da odstop učinkuje v roku 7 dni od dneva, ko druga pogodbena stranka prejme pisno odstopno izjavo.

Naročnik dobavitelju plača vso opremo po tej pogodbi, ki jo je dobavil do dneva odstopa.

1. člen

(razvezni pogoj)

V skladu s četrtim odstavkom 67. člena ZJN-3 se pogodba razveljavi, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njego­vega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomoč­nimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo

1. člen

(število izvodov)

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |  |  |
| --- | --- | --- |
| NAROČNIK:ORTOPEDSKA BOLNIŠNICA VALDOLTRA Direktor:Radoslav Marčan, dr. med.,spec. ortoped |  | DOBAVITELJ: |